**Մուրանո** (իտալ.՝ Murano, լատին․՝ Amurianum բառից),Վենետիկի ծովածոցի ամենամեծ կղզիներից մեկը։ Հռչակված է այստեղ արտադրվող ապակով՝ վենետիկյան մուրանոյի ապակով։

Աշխարհագրություն
----------------

Մուրանոյի կազմի մեջ մտնող մանր կղզիները
Մուրանո կղզին գտնվում է Վենետիկի ծովածոցում։ Այն Վենետիկ քաղաքից գտնվում է հյուսիս-արևելք ուղղության վրա։ Բաղկացած է թվով 7 փոքրիկ կղզիներից, որոնք միմյանցից բաժանվում են ջրանցքներով։ Ընդհանուր տարածքը կազմում է 1,17 կմ2:

Պատմություն
-----------

Առաջին բնակավայրերը կղզում ի հայտ են եկել մեր թվարկության V-VII դարերում։ Մուրանոյի ծաղկումը տեղի ունեցավ 1291 թվականին, երբ որոշում ընդունվեց այնտեղ տեղափոխել վենետիկյան ապակեգործական արհեստանոցները, քանի որ ապակու արտադրությունը հույժ վտանգավոր էր քաղաքի փայտյա շինությունների համար։ Այդ պահից սկսած ապակեգործությունը դարձավ կղզու անբաժան մասը և պատմությունը։

XVIII դարում Մուրանոն, որին հաճախ անվանում են «Վենետիկի մանրակերտ», դարձավ վենետիկյան պատրիկների ամենասիրած հանգստավայրը։

Ներկա դրությամբ կղզին գրավում է բազմաթիվ զբոսաշրջիկներին։

Վարչական կարգավիճակ
-------------------

Մուրանոն Վենետիկի ինքնակառավարվող կոմունաներից մեկն է համարվում։

Բնակչություն
------------

Կղզու բնակչությունը ժողովրդագրական պիկին հասել է XVI դարում, երբ այն հասավ 30 000 մարդու։ Ըստ 2014 թվականի մարդահամարի տվյալների, բնակչությունը կազմում է 4616 մարդ։

Մուրանոյի ապակու թանգարան
-------------------------

Հիմնական հոդված՝ Մուրանոյի ապակու թանգարան
Մուրանոյի ապակեգործը ապակե իր պատրաստելիս
**Մուրանոյի ապակու թանգարան** (իտալերեն, Museo del vetro), թանգարան ապակու արտադրության պատմության մասին, ինչպես նաև արտադրությունը մուրանյան ապակու, որը գտնվում է Մուրանո կղզում,Վենետիկի հյուսիսում։

Թանգարանը գտնվում է Պալացցո Հուստինիանոսի պալատում, որը երկար ժամանակ եղել է Տորսելլա եպիսկոպոսի նստավայրը։ Սկզբնապես պալատը կառուցվել է գոթական ոճով ինչպես Պատրիցիայն պալատը։ 1659 թվականին շենքը դարձավ Մարկո Հուստինիանոս եպիսկոպոսի նստավայրը, ով հետագայում գնել է պալատ և նվիրել Տորչելլոյի թեմին։

Տեսարժան վայրեր
---------------

Կղզու հիմնական տեսարժան վայրերն են.

* Մուրանոյի ապակու գործարան, 1861 թվական
* Սանտի Մարիա է Դոնատո տաճար XII դար
* Սանտա Մարիա դելի Անջելինի եկեղեցի
* Սան Պիետրո Մարտիրե եկեղեցի

Պատկերասրահ
-----------

* Տեսքը վերևիցՏեսքը վերևից
* Կղզու ջրանքներիցԿղզու ջրանքներից
* Մուրանոյի ապակուց իրերՄուրանոյի ապակուց իրեր
* Սանտի Մարիա է Դոնատո տաճարՍանտի Մարիա է Դոնատո տաճար

Տես նաև
-------

* Մուրանոյի ապակու թանգարան

Գրականություն
-------------

* *Всеволожская С.Н.* Венеция. — Ленинград: Искусство, 1970. — 222 с.
* *Качалов Н.Н.* Стекло. — Москва: Издательство Академии наук СССР, 1959. — С. 98—128. — 465 с.
* *Красильникова Е.Н.* Венеция. — Москва: Вече, 2003. — С. 164-171. — 208 с.

Ծանոթագրություններ
------------------

1. ↑  archINFORM (գերմ.) — 1994.
2. 1 2  Treccani
3. 1 2 3  Britannica
4. ↑  Красильникова, 2003, էջ 165
5. ↑  «Città di Venezia. Suddivisioni amministrative». Արխիվացված է օրիգինալից 2016 թ․ հունիսի 16-ին. Վերցված է 2016 թ․ նոյեմբերի 4-ին.

Արտաքին հղումներ
----------------

* «Статья в Итальянской энциклопедии» (իտալերեն). Վերցված է 2016 թ․ հունվարի 12-ին.
* «Сайт музея муранского стекла» (անգլերեն). Վերցված է 2016 թ․ հունվարի 12-ին.
* «Murano, l'isola del vetro» (իտալերեն). Վերցված է 2016 թ․ հունվարի 12-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մուրանո» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական · Նոր |
|  |
| Չափորոշչային վերահսկողություն | BNF: 119885820 · GND: 4101784-5 · LCCN: n81026592 · NKC: ge151647 · VIAF: 129786419 · WorldCat VIAF: 129786419 |

 |